Kombinácia liekov
Zdravim, mozem kombinovat Aflamil a Ibalgin,  a este natierat bolave misto Voltarenenom..., dakujem za info. AB
Dobrý deň.
Ďakujeme za Vašu otázku.
Pri súbežnom užívaní liekov Aflamil a Ibalgin sa zvyšuje ich účinok, vrátane nežiadúcich účinkov. Hrozí predovšetkým zvýšené riziko gastrointestinálnych vredov a krvácania a taktiež riziko poškodenia renálnych funkcií až zlyhania obličiek. V niektorých prípadoch sa môžu zvyšovať aj plazmatické hladiny draslíka (hyperkaliémia).
Na základe vyššie uvedených informácií Vám kombináciu liekov neodporúčam. V prípade, že nastavená liečba liekom Aflamil nepriniesla očakávané výsledky, odporúčam opakovane sa obrátiť na lekára, ktorý určí ďalší postup.
Pri aplikácii lokálne pôsobiacich prípravkov od bolesti je potrebné vyhnúť sa dlhodobej aplikácii na veľké plochy. V opačnom prípade nemožno vylúčiť výskyt systémových nežiaducich účinkov a prípadných interakcií s perorálne podávanými liekmi.
Prajem pekný zvyšok dňa.
S pozdravom
Mgr. Barbora Bičanovská